**Кръгла маса**

**за обсъждане на**

Mеморандум за създаване на мрежа от организации и институции, работещи за подобряването на политиката в областта на висшето образование: висши училища, администрация, бизнес, неправителствени организации

**Въпроси за дискусия в целевите групи**

Целта на въпросите е да бъде обсъден и, при необходимост допълнен, текстът на Меморандум за сътрудничество и партньорство., като всяка група прави своето предложение върху следните основни раздели на меморандума:

* Приоритети,
* Области на сътрудничество,
* Форми на сътрудничество
* Препоръчителни координиращи дейностите за сътрудничество и партньорство

**1. Кои от предложените приоритети предлагате да се включат в меморандума:**

* Усъвършенстване на нормативната уредба в областта на бизнеса и/или висшето образование;
* Развитие на диалога и сътрудничеството между ВУ, администрацията, бизнеса и НПО, за да се постигне оптимален баланс между търсенето и предлагането на специалисти с висше образование, и прогнозираните потребности от работна сила на пазара на труда;
* Необходимост от въвеждане на нови учебни планове и програми в съответствие с изискванията и развитието на пазара на труда, очакванията на студентите и работодателите;
* Използване на нови или усъвършенстване на съществуващите методи на преподаване и оценяване;
* Практическа подготовка в реална работна среда,( стажове, участие в проекти; научноизследователската дейност и др.);
* По- осезателно присъствие на бизнеса в обучителния процес;
* Други приоритети?

**2. В кои области следва да се осъществява сътрудничеството между ВУ, публичните органи, бизнеса и НПО с цел получаване на обратна връзка за необходимостта от подготвени кадри за пазара на труда от страна на бизнеса към политико - правещите институции в областта на висшето образование ?**

***Висши училища***

* Предоставяне на информация за учебните програми, планове, договори и съвместни образователни и научни проекти с участието на студенти и различни по формат дискусии;
* Включване на представители на бизнеса в управителните органи и консултации при изработване на учебните планове
* Провеждане на студентски стажове/практики в реална работна среда;
* Организиране на конкурси за решения, свързани с решаването на даден практически проблем;
* Организиране на Дни на кариерата, презентации, срещи със студенти и др.; Създаване и подкрепа на алумни клубове.

***Публични органи***

* Организиране на своевременни обществени консултации;
* Създаване на консултативни групи за решаване на въпроси от висок обществен интерес .

***Бизнес***

* Активно участие на бизнеса при обсъждане на нормативната база;
* Предоставяне на експертни мнения и консултации във всички възможни форми за обсъждания на проблеми, законодателни инициативи и предложения.
* Създаване на условя за студентски практики и стажове в работна среда.
* Специализирани стипендии за студенти

***Неправителствени организации***

* Застъпничество, лобиране, предоставяне на информация и осведомяване на съответните институции;
* Посредничество при създаване на различни дискусионни форуми и групи;
* Мониторинг върху спазването на потребностите на заинтересованите страни и гарантиране на прозрачност при вземане на решение.

*Други области на сътрудничество~~.~~*

* Осъществяване проучвания, анализи и научни изследвания от взаимен интерес;
* Изграждане и представяне на общи позиции и консултации, експертна оценка на предлагани промени в системи и нормативи, свързани с квалификацията на висшистите и с дисбалансите в пазара на труда;
* Използване на електронни инструменти, структури за сътрудничество и рамкови документи;
* Други области?

**3. Кои от изброените форми на сътрудничество са подходящи за включване в меморандума?**

* Предоставяне на информация, данни, идеи, предложения за включване в портала на проекта;
* Разпространение на добри практики за решение на посочените приоритети;
* Съвместно провеждане и участие в информационни кампании, семинари, кръгли маси, работни срещи;
* Реализиране на медийни и обществени акции и кампании за постигане на общите цели.

**Какви други инициативи и начинания предлагате?**

**4. Как да се координират дейностите по реализацията на настоящия меморандум за сътрудничество и партньорство?** От представляващите партньори или от упълномощени от тях лица или по друг начин?